|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Proračunski uporabnik – prejemnik plačila** (v nadaljevanju: PU) | | | | | | | | | | | | |  |
|  |  | | | | | | | | | | | | |
| ki ga zastopa | |  | | | | | | | | | | | |
| Naslov: | |  | | | | | | | | | | | |
| Poštna številka in kraj: | | |  |  |  |  |  | | | | | | |
| Davčna številka: | | |  |  |  |  |  |  |  |  |
| Matična številka: | | |  |  |  |  |  |  |  |  |  |  |

in

**Republika Slovenija, Ministrstvo za finance, Uprava Republike Slovenije za javna plačila** (v nadaljevanju: UJP), ki jo zastopa mag. Urška Kos, v. d. generalnega direktorja

Naslov: Dunajska cesta 48

Poštna številka in kraj: 1000 Ljubljana

Davčna številka: 10641424

Matična številka: 1572814000

skleneta

**Pogodbo o poslovanju s SEPA direktno obremenitvijo**

**I. Predmet pogodbe**

1. člen

S to pogodbo se UJP in PU dogovorita za izvajanje plačilne storitve SEPA direktna obremenitev (v nadaljevanju: SDD) po shemah SDD, ki so navedene v Splošnih pogojih poslovanja s SEPA direktno obremenitvijo za proračunske uporabnike (v nadaljevanju: splošni pogoji).

Način in pogoji opravljanja SDD so določeni v tej pogodbi, podrobneje pa v splošnih pogojih, ki so sestavni del in priloga te pogodbe.

PU s podpisom te pogodbe sprejema splošne pogoje, s katerimi se v celoti strinja. UJP si pridružuje pravico spremeniti te pogoje. Vsakokrat veljavni splošni pogoji so objavljeni na spletni strani UJP. Šteje se, da PU soglaša s spremenjenimi splošnimi pogoji, če v roku 30 dni od dneva objave na spletni strani UJP pisno ne obvesti UJP, da spremenjenih splošnih pogojev ne sprejema.

PU se zavezuje, da bo UJP posredoval naloge SDD v skladu s to pogodbo in poravnal vse obveznosti iz te pogodbe.

UJP se zavezuje, da bo v skladu s pravili te pogodbe:

* prevzel naloge SDD in jih posredoval bankam plačnikov,
* za uspešno izvršene naloge SDD odobril podračun PU in
* posredoval obvestilo o neizvršenih nalogih SDD.

**II. Omejitve nalogov SDD**

1. člen

UJP za omejitev tveganj pri izvajanju SDD omogoči PU kontrolo najvišjega zneska posameznega naloga SDD.

Višina najvišjega zneska naloga SDD se lahko določi oziroma spremeni na podlagi pisne zahteve zakonitega zastopnika PU.

**III. Izmenjava podatkov**

1. člen

PU in UJP se dogovorita, da bosta vse potrebne podatke za izvedbo nalogov SDD izmenjevala na način, ki je določen v splošnih pogojih, in v skladu z urnikom, ki je objavljen na spletni strani UJP.

1. člen

PU se zavezuje, da bo UJP predložil samo naloge SDD, ki bodo pripravljeni na podlagi veljavnih soglasij v okviru sheme SDD ter da bo v nasprotnem primeru odgovarjal za škodo in kril odškodninske zahtevke iz tega naslova, ki bi jih UJP morebiti prejel od drugih pravnih ali fizičnih oseb.

1. člen

PU se zavezuje, da bo plačnika (dolžnika) skladno s shemo SDD pred obremenitvijo SDD pravočasno obveščal o datumu in višini zneska SDD. V vsakem obvestilu o obremenitvi s SDD bo PU plačniku sporočil tudi enolično referenco soglasja SDD, ki jo določi PU in jo uporablja v nalogu SDD.

**IV. Identifikacija Prejemnika plačila**

1. člen

PU bo pri poslovanju s SDD po tej pogodbi uporabljal Identifikacijo prejemnika plačila:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **S** | **I** |  |  | **Z** | **Z** | **Z** |  |  |  |  |  |  |  |  |  |
| (SIKKZZZDDDDDDDD – št. določi UJP ob podpisu pogodbe) | | | | | | | | | | | | | | | | |

Identifikacija prejemnika plačila se PU v času trajanja te pogodbe ne spreminja.

**V. Zavarovanje in tarifa**

1. člen

PU s podpisom te pogodbe podeli UJP nepreklicno pooblastilo za bremenitev podračuna v višini prejetih povračil oziroma vračil SDD, ki velja še 14 mesecev po prekinitvi te pogodbe.

PU s podpisom te pogodbe podeli UJP nepreklicno pooblastilo za bremenitev podračuna za vračilo založenih sredstev za povračilo oziroma vračilo sredstev na enotnem zakladniškem računu (v nadaljevanju: EZR) občine oziroma EZR države.

PU se zavezuje, da bo na svojem podračunu ali podračunu pravnega naslednika ali podračunu svojega ustanovitelja zagotovil sredstva za izvršitev povračil SDD tudi v primeru, ko mu preneha status proračunskega uporabnika, in sicer še v obdobju 14 mesecev po prenehanju statusa.

1. člen

UJP pripravi mesečni obračun nadomestil in stroškov poslovanja s SDD v okviru obračuna nadomestil in stroškov plačilnih storitev in vodenja EZR in z njim seznani PU trideset (30) dni pred dnevom obremenitve podračuna PU.

**VI. Reševanje reklamacij**

1. člen

Reklamacije rešujeta PU in UJP skladno z določili splošnih pogojev.

**VII. Končne določbe**

1. člen

UJP se zavezuje, da bo podatke o PU in SDD obravnaval kot zaupne podatke v skladu s predpisi, ki urejajo plačilne storitve in plačilne sisteme, osebne podatke plačnikov pa v skladu s predpisi, ki urejajo varstvo osebnih podatkov.

1. člen

Ta pogodba je sklenjena za nedoločen čas.

UJP lahko to pogodbo pisno odpove z odpovednim rokom šestdeset (60) dni.

PU lahko odpove to pogodbo z odpovednim rokom trideset (30) dni. PU se zavezuje, da bo tudi po odpovedi te pogodbe poravnal vse obveznosti, nastale iz naslova poslovanja po tej pogodbi.

PU in UJP lahko sporazumno prekineta to pogodbo ne glede na odpovedni rok iz prejšnjih dveh odstavkov.

Imetnik EZR, v okviru katerega je odprt podračun PU, ima v primeru povečanega tveganja zalaganja sredstev iz naslova povračil oziroma vračil iz poslovanja PU s SDD pravico zahtevati prekinitev izvajanja storitve SDD za tega PU. Prekinitev stopi v veljavo v roku šestdeset (60) dni in velja do preklica prekinitve oziroma do prenehanja te pogodbe.

1. člen

Pogodbeni stranki bosta morebitne spore reševali sporazumno, sicer spor rešuje stvarno pristojno sodišče v Ljubljani.

1. člen

Pogodba stopi v veljavo z dnem, ko jo podpišeta obe pogodbeni stranki. PU lahko začne z uporabo storitve SDD, ko zagotovi vse zahteve iz te pogodbe in splošnih pogojev.

1. člen

Ta pogodba je sestavljena v dveh (2) enakih izvodih, od katerih prejme vsaka pogodbena stranka po en (1) izvod.

|  |  |  |  |  |
| --- | --- | --- | --- | --- |
| Številka: |  |  | Številka: |  |
| Kraj in datum: |  |  | Ljubljana, |  |

Proračunski uporabnik – prejemnik plačila:

|  |  |  |
| --- | --- | --- |
|  |  | Republika Slovenija |
|  |  | Ministrstvo za finance |
|  |  | Uprava Republike Slovenije za javna plačila |
|  |  |  |
|  |  |  |
|  |  |  |
|  |  |  |
|  |  |  |
|  |  | Urška Kos |
|  |  | v. d. generalnega direktorja |